માણાવદરના એકલેરા ગામે દલીત પરિવારની અસ્થિર મગજની મા-દીકરીને સાંકળથી બાંધવા મજબુર થાય છે અને તે મુજબની વિતક કથા એક વર્ષ પૂર્વે મીડિયામાં પ્રસિધ્ધ થતાં સફાળા જાગેલા સમાજ સુરક્ષા અધિકારીઓ તેમજ દલીત સમાજ સંગઠનના આગેવાનો આ ગામે આવી પરિવારને મળી ફોટા પડાવી મોટી મોટી વાતો કરી જતાં રહ્યા હતા. આ મહાનુભાવોની મુલાકાત સમયે ગરીબ પરિવારને બી.પી.એલ. કાર્ડ કઢાવવા સરકારી કચેરીઓના ભરોસે મુકી દીધો અને જોત જોતામાં દીકરીની પાછળ મા પણ નર્કાગારમાં ધકેલાઇ ગઇ હતી. એક બી.પી.એલ. કાર્ડ ન હોવાના કારણે એક વર્ષથી સારવાર થઇ શકતી ન હતી.